A Night at the Opera (Queen)

A Night at the Opera è lu quartu album 'n studiu dû gruppu musicali ngrisi liQueen, pubbricatu 'n furmatu LP lu 21 di nuvèmmiru 1975.

 Lu discu 

L'album è cunziddiratu dâ  larga parti dâ critica e dî fan dî Queen comu lu travagghiu cchiù rapprisentativu dû gruppu ngrisi. Vinni riggistratu 'n diversi studi: Trident Sarm, Roundhouse, Olympic, Rockfield, Scorpio e Lansdowne Studios, ntô Regnu Unitu. Vinni pubbricatu ntô Regnu Unitu di l'EMI e dâ Elektra Records nnî Stati Uniti, pi poi èssiri pubbricatu novamenti nnî Stai Uniti dâ  Hollywood Records ntô sittèmmiru 1991. Fu lu primu discu dî Queen a cui fu datu lu discu di platinu. Arrivò ô 4° postu nnâ classìfica USA, unni ricentimenti fu cirtificatu comu triplu discu di platinu (tri miliuna di copî vinnuti). Lu tìtulu di l'album, nzemi a chiddu dû succissivu album A Day at the Races (1976), è spiratu a dui omònimi film dî frati Marx.
Li dui album avìanu dapprincipiu èssiri pubbricati nzemi comu album duppiu (prugettu a cui tinìa tantu suprattutto Brian May); a casa discugràfica, pirò, pinzò ca era cchiù prudenti pubbricari li dui travagghia 'n modo siparatu pi cuntèniri li costi, vistu ca l'album fu unu di cchiù custusi a causa dâ granni spirimintazzioni (vista puru l'aticipità di contenuti musicali, ca nun davanu cirtezzi nnô successu di vinniti). Lu gruppu vosi jucari cu l'alternanza e la fusioni fra mùsica rock e mùsica clàssica (comu Bohemian Rhapsody).

L'album è unu ri pochi tituli pubbricati ntô raru standard DVD-Audio (2002), cu tracci 'n furmatu 96khz/24bit ca garantiscono na resa sunora assai superiori a chidda ri qualsiasi Compact Disc.  U 21 di nuvèmmiru 2005, dopu 30 anni ra pubbricazioni ri l'album nisciu u “30 th Anniversary Collectors Edition”, na riedizioni ri l'album cuntinenti, oltre o CD cumpletamenti rimasterizzatu, puru nu DVD cu li tracci audio 'n furmatu DTS 5.1 videoclip, pizzuddicchi ri cuncerti e lu cummentu audio ri cumpunenti ru gruppu.

Ntô 2011 l'album fu rimasterizzatu 'n digitali ra Island Records / Universal Records è fu distribuito 'n dui furmati:

 standard edition, cuntinenti l'album originali
 deluxe edition 2 CD, cuntinenti l'album originali e nu EP bonus

 Tracci 

 Death on two Legs (dedicated to...... – 3:43 (Mercury)
 Lazing on a Sunday Afternoon – 1:07 (Mercury)
 I'm in Love with my Car – 3:05 (Taylor)
 You're My Best Friend – 2:52 (Deacon)
 '39 – 3:31 (May)
 Sweet Lady – 4:04 (May)
 Seaside Rendezvous – 2:16 (Mercury)
 The Prophet's Song – 8:21 (May)
 Love of My Life – 3:39 (Mercury)
 Good Company – 3:23 (May)
 Bohemian Rhapsody – 5:55 (Mercury)
 God Save the Queen – 1:15 (Tradizional, arr. May)

Durata tutali: 43:11

Bonus tracks (riedizioni CD du 1991 ri Hollywood Records)

 I'm In Love With My Car (1991 Bonus remix by Mike Shipley) – 3:28 (Taylor)
 You're My Best Friend (1991 Bonus remix by Matt Wallace) – 2:52 (Deacon)

Bonus EP (riedizioni CD du 2011 ri Island Records / Universal Records)

 Keep Yourself Alive (Long-Lost Retake, June 1975) – 4:04 (May)
 Bohemian Rhapsody (Operatic Section A-cappella Mix) – 1:03 (Mercury)
 You're My Best Friend (Backing Track Mix 2011) – 2:57 (Deacon)
 I'm in Love With My Car (Guitar & Vocal Mix 2011) – 3:18 (Taylor)
 '39 (Live at Earl's Court, June 1977) – 3:46 (May)
 Love of My Life (South American Live Single, June 1979) – 3:43 (Mercury)

Durata tutali: 18:51

 Death on two Legs (Dedicated to...... 

É a canzuni r'apertura ri l'album, è nu mid-tempu acidu su cui incidi u riff ra chitarra ri Brian May. Na sta canzuni a vuci ri Freddie Mercury è limpida e assai espressiva. Na canzuni, vennu usati paroli assai ruri:
sucasangu, magnati, pirucchiusu, spillapicciuli, vecchio ciuco, palluni vunciatu, “morti su dui jamme”.

 Lazing on a Sunday Afternoon 

Dopu u branu r'apertura, c'è sta nica canzuni. A vuci è filtrata facennu pinzari ca nisceva da lu conu di nu grammofono. A differenza ri l'avutri tracci ri l'album, sta canzuni prisenta nu impiantu assai facili e swing. U chianuforti saltellanti, l'atmosfera ri Londra ri fini ottucentu, mettinu a nuru i putinzialità ra vuci ri Freddie Mercury.

 I'm in Love with my Car 

Canzuni 'n stili hard rock cumposta e cantata ra Roger Taylor e dedicata a la so granni passioni pi l'automobbili.

 You're my Best Friend 

L'unica traccia ri l'album cumposta ra John Deacon; è decicata a mugghieri Veronica. A canzuni è lu tipicu esempiu ri na pop-ballad rumantica sunata o chianuforti. Pi l'occasioni Deacon sona nu chianuforti elettricu, nun assai amatu ra Freddie Mercury ca rifiutò ri sunarlu lassannu u stissu compitu o bassista.

 '39 

Na caunzi 'n stili folk cumposta e cantata da lu chitarrista ru gruppu, Brian May. U testu, ca nun riguarda eventi ra secunna guerra munniali puru se u titulu po' rimannari a sti eventi, è fantascientificu, infatti parra ri quarchi vuluntariu ca si imbarca pi nu viaggiu spazziali ra duarata ri un annu. Ma, pi effettu ra dilatazioni ru tempu 'n accordo cu la teoria ra relatività ristretta, quannu ritornanu na Terra sunnu passati divìersi seculu o ùora tutti i cristiani ca canuscevanu sunnu morti.

 Sweet Lady 

Avutru branu cumpostu ra May. U pezzu cchiù sfuggenti ri l'interu album forsi picch u menu melodico, ma ri granni putinziali. Unicu veru hard rock ru discu.

 Seaside Rendezvous 

Branu ri curta durata cumposta ra Mercury. É u proseguimentu ri l'atmosfere ottucentesche londinesi ri “Lazing on a Sunday Afternoon”, sta vota traspurtati na Francia ra “belle-epoque”. Alcuni assoli vennu sunati ca vucca facennu finta pi esempiu ri sunari na trumma cu la sordina o chidda ri utilizzari nu kazoo. Sta tecnica fu utilizzata ne live pi la canzuni “Dreamers Ball”.

 The Prophet's Song 

A traccia cchiù ambiziosa ru discu ra quali fa parti ri l'ideali centru. É na mini-suite ra durata ri pocu cchiù ri 8 minuti, scritta e cumposta ra May. Ntô menzu ru branu è prisenti na cumplessa parti vucali cantata ra Freddie Mercury, 'n cui a so vuci veni suvraincisa quattru voti 'n modu nun sincronicu. Tecnica già usata ru gruppu na l'album pricirenti (Sheer Heart Attack) cu la canzuni "Brighton Rock", runni o postu ra vuci ri Mercury c'è a Red Special ri May.

 Love of My Life 

Canzuni r'amuri cumposta ra Mercury e dedicata a so zita. U tema principali è nu giru ri accordi pi chianuforti, cu diviagazioni ri chitarra elettrica, è cu Brian May ca pi l'occasioni sona l'arpa; u tuttu cunzatu da lu falsetto ri Mercury e da li cori.

 Good Company 

Ultima canzuni ri l'album cumposta ra May, ra iddu cantata. U testu è basatu ncapu a storia  tristi ri nu buffuni ri strata ca racconta i so sventuri sunannu nu ukulele. Brian May, travagghiannu cu i registri ra so Red Special, sona tutti i parti ca parinu affidati o clarinetto e a li ottoni 'n generali.

 Bohemian Rhapsody 

A traccia cchiù famusa ri l'album e tra li cchiù noti ru gruppu. Cumposta ra Mercury, è una ri canzuni cchiù rappresentativi ra musica rock. U branu si rapi cu nu coru surriali (vuci ri Mercury suvra-ncisi), pi poi lassari u postu a na ballata ri chianuforti, vuci e bassu elettricu, a cui 'n seguitu si agghiuncirannu batterie e chitarra. Dopu nu cumplicatu assulu ri chitarra, avi iniziu a parti operistica ra canzuni. 
A seguiri quarchi secunnu ri puru hard rock, ca chianu chianu sparisci pi lassari spazziu o tema principali ra canzuni, ca finisci cu nu coru. Na sta traccia s'arriminanu vari stili: a pop musica ri l'epoca, u rock prugrissivu e la pumposità tipica ru gruppu.

 God Save The Queen 

Traccia ri chiusura ri l'album, è nu adattamentu ri l'innu nazziunalu ngrisi a chitarra ri May ca è accumpagnata versu a fini da li timpani sunata ra Taylor.

 Bonus DVD (30th Anniversary Collectors Edition) 

Chista ca segue è a lista ri video ca è stata misa ntô DVD nisciutu nzemi a virsioni rimasterizzata ri l'album u 21 di nuvèmmiru 2005. Nzemi a sta lista sunnu prisenti puru nu video 'n cui u gruppu raccunta i registrazioni ri l'album e n'avutru video runnui vennu ammustrati i testi ri canzuni ntô schermo.

 Death on Two Legs - Performance live ra canzuni
 Lazing on a Sunday Afternoon - Galliria fotugrafica runni vennu ammustrati alcuni immagini inediti ru gruppu.
 I'm in Love With My Car - Performance live ra canzuni
 You're My Best Friend - Video promozzionali ra canzuni
 '39 - Video ri n'esibizzioni ra canzuni cantata ra Brian May a Sheffield ntô 2005.
 Sweet Lady - Performance live ra canzuni
 Seaside Rendezvous – Video c'ammustra paesaggi ri mari.
 Prophets Song - Performance live ra canzuni.
 Love of My Life - Performance live ra canzuni.
 Good Company - Video cu immagini pigghiati da l'archivio video de Queen.
 Bohemian Rhapsody - Video promozzionali ra canzuni.
 God Save the Queen - Performance live ra canzuni.

 Singuli e Videoclips 

 Bohemian Rhapsody
 Love Of My Life
 You're My Best Friend

Catigurìa:Album dê Queen